Hoofvervaardiger: Danie Bester Film Factory | Pad na jou Hart
Danie het in 2002 sy honneursgraad (cum laude) aan AFDA in Rolprent Medium verwerf. Tydens sy finale jaar het hy verskeie toekennings ontvang en is aangewys as 'beste skrywer', 'beste regisseur' en 'beste vervaardiger'.
Danie het pryse ontvang vir die kort film Skitterwit (M-Net New Directions), Die Gevoelsorgaan (AFDA) en Cameraboy (M-Net Edit), waarvan hy die vervaardiging, regie en draaiboek skryf behartig het.
Aan die begin van 2007 was Danie een van twee vervaardigers wat deur die Nasionale Film en Video-stigting (NFVF) gekies is om Suid-Afrika te verteenwoordig by die Rotterdam Lab – 'n program wat jong vervaardigers van regoor die wêreld die kans gebied het om besigheidsverbintenisse te vorm.
In 2011 het hy die Mr Video-toekenning gewen vir die vervaardiger wat die grootste bydra in die plaaslike filmindustrie gelewer het.
Hy het ook die regie en vervaardiging behartig van musiekvideo's vir kunstenaars soos Jesse Clegg, Karen Zoid, Mandoza, Tumi and the Volume en die jazz-legendes, Sipho Gumede en Pops Mohammed.
The Film Factory is in 2004 deur Danie gestig en is een van die mees produktiewe vollengte-film produksiehuise in Suid-Afrika. Die maatskappy ontwikkel, bevonds en vervaardig vollengte films in 'n diens-, ko-produksie- en produksiekapasiteit.
The Film Factory is 'n voorloper in die filmbedryf en word beskou as 'n pioniersentrum vir vernuwing en uitnemendheid.